მარიკა ვ. სიძეს (ქალიშვილის ქმარს) თითქმის ოთხი დღე ჰყავდა სარდაფში დამწყვდეული, მაგრამ, შიმშილით არ მოუკლავს. მძევლად სარდაფში ჩაკეტილ სიდედრს, მის მიერვე ზამთრისთვის გაკეთებული კონსერვებითა და მურაბებით კვებავდა. სწორედ ამიტომ, სიდედრმა სიძის არა მხოლოდ დასჯა, მისგან მატერიალური ზარალის ანაზღაურებაც მოითხოვა. თავის ერთადერთ ქალიშვილზე კი, რომელიც დედას დაუპირისპირდა, დაზარალებულმა თქვა, რომ ის ქმარმა „გამოწვრთნა”, მაგრამ, პატიმრის ცოლი ირწმუნებოდა, რომ მისი ქმარი უდანაშაულოა, დედამისი კი აუტანელი ქალია, რადგან მას მხოლოდ საყვარლებისთვის ემეტებოდა ყველაფერი და ისიც მხოლოდ იმიტომ, რომ არ მიეტოვებინათ...